Willie Walsh forstjóri flugfélagasamsteypunnar International Airlines Group ( IAG ) mun láta af störfum þann 31. Mars næstkomandi og mun í lok júní hætta í stjórn fyrirtækisins . Þetta kemur fram í frétt BBC . IAG varð til árið 2011 þegar British Airways og spænska flugfélagið Iberia sameinuðust . Samsteypan innheldur einnig flugfélög á borð við írska flugfélagið Aer Lingus og spænska lágfargjaldaflugfélagið Vueling . Luis Gallego , sem stýrt hefur Iberia frá 2014 mun taka við af Walsh . Walsh sem er írskur hefur starfað hjá fyrirtækjum samsteypunnar nær samfleytt frá árinu 1979 , þegar hann var 17 ára gamall ráðinn sem flugmaður hjá Aer Lingus . Meðan hann starfaði sem flug maður kláraði hann MBA gráðu frá Trinity College í Dublin . Árið 1998 varð hann forstjóri dótturfélags Aer Lingus , Futura en árið 2000 varð hann framkvæmdastjóri rekstrarsviðs Aer Lingus og ári seinna varð hann forstjóri félagsins . Hann lét af störfum hjá Aer Lingus í janúar 2005 og starfaði til skamms tíma hjá Virgin Atlantic en í október sama ár var hann ráðinn forstjóri British Airways og við sameiningu félagsins við Iberia árið 2011 varð hann svo forstjóri IAG . Í frétt BBC er haft eftir Walsh að það hafi verið forréttindi að fá koma að sköpun IAG . Það hefur verið mikil ánægja að fá að starfa með mikið af framúrskarandi fólki á síðustu 15 árum hjá British Airways og IAG .